साजें उप्पर जिनें अपनी कला दा प्रदर्शन कीता उंदे च सैन्थ उप्पर सुनील शर्मा, तबले उप्पर जोगेन्द्र, बसंरी उप्पर सुनील ते सारंगी उप्पर गिरधारी लाल शर्म शामल हे। अपने बचार प्रगट करदे होई उप-मुक्खमंत्री तारा चंद होरें डुग्गर दे लोक नायक मियां डीडो दे जरम ध्याड़े उप्पर संगीत संस्था दा आयोजन करने उप्पर अकादमी ते बलराज पुरी होरें गी ममारख दित्ती। उनें कलाकारें गी बी ममारख दित्ती जेह्‌ड़े डुग्गर दी संस्कृति, भाशा ते एह्‌दे विरसे गी अगड़ा लेई जाने च लग्गे दे न। उनें आक्खेआ जे मियां डीडो गरीबें दा हमदर्द हा ते हर औखी घड़ी च उंदा साथ दिंदा हा, उंदी मदाद करदा हा।